ไฟแนนซ์ทูเดย์
... แม้ว่าคณะกรรมการสรรหาผู้จัดการธนาคารอาคารสงเคราะห์ (ธอส.) ที่มี กุลิศ สมบัติศิริ อธิบดีกรมศุลกากร เป็นประธานสรรหา จะสายตรงรายงานถึงประธานธนาคาร สุรชัย ดนัยตั้งตระกูล เป็นที่เรียบร้อยว่า คณะกรรมการสรรหาเสนอชื่อ ฉัตรชัย ศิริไล รองกรรมการผู้จัดการ ธอส. เป็นกรรมการผู้จัดการ ธอส.คนใหม่ แต่ก็ยังมีการใช้กำลังภายในจากคู่แข่งให้เจ้าหน้าที่ดึงเอกสารผลการคัดสรรให้ล่าช้า จนส่งให้คณะกรรมการของธนาคารอนุมัติเห็นชอบในการประชุมประจำเดือน ม.ค. 2559 ที่ผ่านมาไม่ทัน หวังจะล้มการสรรหาให้ได้ อย่างไม่มีเหตุผล ไม่มีที่มาที่ไป
28 ม.ค. 2559

... แม้ว่าคณะกรรมการสรรหาผู้จัดการธนาคารอาคารสงเคราะห์ (ธอส.) ที่มี กุลิศ สมบัติศิริ อธิบดีกรมศุลกากร เป็นประธานสรรหา จะสายตรงรายงานถึงประธานธนาคาร สุรชัย ดนัยตั้งตระกูล เป็นที่เรียบร้อยว่า คณะกรรมการสรรหาเสนอชื่อ ฉัตรชัย ศิริไล รองกรรมการผู้จัดการ ธอส. เป็นกรรมการผู้จัดการ ธอส.คนใหม่ แต่ก็ยังมีการใช้กำลังภายในจากคู่แข่งให้เจ้าหน้าที่ดึงเอกสารผลการคัดสรรให้ล่าช้า จนส่งให้คณะกรรมการของธนาคารอนุมัติเห็นชอบในการประชุมประจำเดือน ม.ค. 2559 ที่ผ่านมาไม่ทัน หวังจะล้มการสรรหาให้ได้ อย่างไม่มีเหตุผล ไม่มีที่มาที่ไป
... นโยบายของ อภิศักดิ์ ตันติวรวงศ์ รมว.คลัง ที่จะให้ธนาคารออมสินปล่อยกู้ดอกเบี้ยต่ำให้ ธอส. 5 หมื่นล้านบาท เป็นเวลา 30 ปี เพื่อปล่อยกู้ให้คนจนซื้อที่อยู่อาศัยในโครงการบ้านประชารัฐ เป็นเรื่องวัดใจ ชาติชาย พยุหนาวีชัย ผู้อำนวยการธนาคารออมสิน ได้อย่างดี ว่าจะสนับสนุนนโยบายของ รมว.คลัง มากแค่ไหน
... ตอนนี้ วิสุทธิ์ ศรีสุพรรณ รมช.คลัง แก้ปัญหาแบงก์รัฐมือระวิง มีทั้งเรื่องพยายามเร่งจะสางปัญหาของธนาคารอิสลามแห่งประเทศไทย (ไอแบงก์) ให้เป็นไปตามแผนฟื้นฟูที่เสนอซูเปอร์บอร์ดไว้ โดยเฉพาะการตั้งเอเอ็มซีเพื่อรับซื้อหนี้เสียของธนาคารหลายหมื่นล้านบาทเอามาบริหารต่อ ขณะเดียวกันก็ต้องหาทางผลักดันให้ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ปล่อยสินเชื่อ ทั้งที่ยังสรรหากรรมการผู้จัดการคนใหม่ไม่ได้
... ประสงค์ พูนธเนศ อธิบดีกรมศุลกากร เดินสายประชาสัมพันธ์โครงการให้ผู้ประกอบการทำบัญชีเดียวแลกกับการไม่ถูกตรวจสอบภาษีย้อนหลัง ซึ่งกรมสรรพากรเอาใจใส่เรื่องนี้อย่างมาก เพราะเป็นนโยบายของรัฐบาลที่ให้ความสำคัญมาก เหลือแต่ฟากผู้ประกอบการ ที่ยังมีปัญหากล้าๆ กลัวๆ ว่าจะเข้าโครงการนี้ดีหรือไม่ คุ้มหรือเปล่าถ้าจะเข้าโครงการ